1983 Hatteras 70 ft Motoryacht Motor Boot te koop - nl.yachtworld.com
US$ 320,000 (EUR 277,128)
Lengte over water: 63 ft 1 in
Drooj Gewicht: 1000000 lbs
Type motor: 1271 TA
Aantal watertanks: 3 Plastic (400 Gallons)
Aantal brandstoftanks: 3 (1300 Gallons) Sien boeke ‘in vlees’ | News24
Sien boeke ‘in vlees’
Gail Juta en Maurice Paige in Krismis van Map Jacobs. FOTO: Mitch Diany
Graad 10- en 12-leerders sal ’n kans kry om hul voorgeskrewe boeke “in die vlees” te sien wanneer Fiela se Kind en Krismis van Map Jacobs in April en Mei in die Kunstekaap opgevoer word.
Dié produksies is deel van Kunstekaap se beleid om jong gehore te ontwikkel en op te voed. Fiela se Kind is as deel van die Universiteit Stellenbosch se Woordfees in Maart aangebied voordat die stuk van Woensdag 20 April in die Kunstekaap-teater te sien sal wees.
Die beroemde Dalene Matthee-boek is in 1999 aangewys as die Afrikaanse boek van die eeu en vertel die storie van Benjamin Komoetie, ’n wit seun en sy bruin familie. Dis wanneer hy wegge- neem word dat sy soeke na homself, en Fiela se poging om haar kind terug te kry, eers begin.
Fiela se Kind word in samewerking met die Woordfees en die Nasionale Toneelspelkompetisie aangebied met ’n sterk rolverdeling wat onder meer name soos Lee-Ann van Rooy, Charlton George, Waldemar Schultz, Nicole Holm, Luke White, Carla Smith, Wian Taljaard, Cantona James, Tomley van Vuuren, Patricia Baadjies en Chanté Plaatjies insluit.
Vanaf Vrydag 6 Mei maak Adam Small se Krismis van Map Jacobs weer in die Kunste-kaap ’n draai. Onder leiding van André Samuels worstel hierdie toneelstuk met kwessies van armoede en werkloosheid deur die storie van Map Jacobs, wat ná sewe jaar in die tronk op parool vrygelaat is.
Krismis van Map Jacobs word deur Cape Heart aangebied.
Fiela se Kind sal om 15:30 en 19:30 van Woensdag 20 tot Saterdag 23 April in die Artscape-teater te sien wees. Krismis van Map Jacobs sal in die Artscape Arena op die planke wees. Die produksie word Vrydae en Saterdae van 6 tot 21 Mei om 19:30 opgevoer. Maandae tot Donderdae sal daar twee vertonings om 10:30 en 14:00 te sien wees. Kaartjies vir altwee produksies kos R40 en is by Computicket of by Artscape Dial-a-Seat by 021 421 7695 beskikbaar.